Na temelju članka 71. stavka 1. Zakona o pomorskom dobru i morskim lukama („Narodne novine“ 83/23), Plana upravljanja pomorskim dobrom na području Općine Bol za vremensko razdoblje 2024. – 2028. godine („Službeni glasnik Općine Bol“ broj 2/24), načelnica Općine Bol, raspisuje

**PONOVLJENI NATJEČAJ ZA DODJELU DOZVOLE NA POMORSKOM DOBRU**

**I. LOKACIJE ZA KOJE SE IZDAJU DOZVOLE NA POMORSKOM DOBRU S POČETNIM IZNOSOM NAKNADE**

Članak 1.

Predmet natječaja je dodjela dozvole na pomorskom dobru za lokaciju 17. iz plana upravaljnja pomorskim dobrom.

|  |  |  |  |  |
| --- | --- | --- | --- | --- |
| **Rok na koji se izdaje dozvola** | **Djelatnosti** | **Broj sredstava/ površina** | **Oznaka mikrolokacije, Lokacija obavljanja djelatnosti i lokacija na kojoj se moraju nalaziti sredstva složena kada nisu unajmljena** | **Iznos minimalne naknade** |
| 2-5 godina | Ugostiteljska djelatnost pripreme i usluživanja pića i hrane | 1 | **K40** Rahladne vitrina za prodaju sladoleda, zapdno od ugostiteljsko objekta Marijan centar, na dijelu čestice zemlje 741/3 k.o.Bol | 300 € po sredstvu |

Kartografska podloga, tj. grafički prikaz lokacija za izdavanje dozvola sastavni su dio Plana upravljanja pomorskim dobrom na Općine Bol za razdoblje od pet godina odnosno od 2024.

**II. POTREBNA DOKUMENTACIJA ZA PRIJAVU NA NATJEČAJ**

Članak 2.

Ponuditelj je u natječajnoj dokumentaciji dužan dostaviti:

1. Kao sredstvo osiguranja za ozbiljnost ponude, ponuditelj je dužan dostaviti potvrdu o izvršenom plaćanju do datuma isteka natječaja u **iznosu od 50% minimalne godišnje naknade, za podnesenu prijavu na lokaciju iz natječaja**. U slučaju prihvaćanja ponude ovaj iznos će se uračunati u godišnji iznos naknade, a u slučaju ne prihvaćanja ponude iznos se vraća.
2. Instrument osiguranja naplate naknade za dozvolu na pomorskom dobru, za naknadu štete koja može nastati zbog neispunjenja obveza iz dozvole na pomorskom dobru te za korištenje dozvole na pomorskom dobru preko mjere:

* lzjava kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka, ukoliko se nalaze izvan odobrene lokacije,
* Izjava kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka ako se predmeti i stvari nalaze na lokaciji nakon isteka ili ukidanja dozvole na pomorskom dobru
* Izjava kojom se daje suglasnost pomorskom redaru za uklanjanje i odvoz na deponij svih predmeta i stvari bez provedenog upravnog postupka ako se predmeti i stvari nalaze na lokaciji dozvole te ukoliko se na lokaciji postavljaju predmeti i stvari koje nisu odobrene dozvolom na pomorskom dobru
* Bianco zadužnica ovjerena kod javnog bilježnika u visini koja pokriva ponuđeni iznos godišnje naknade smislu ovršne isprave kojom ovlaštenik dozvole na pomorskom dobru daje suglasnost da se može provesti prisilna ovrha na svim njegovim računima i njegovoj cjelokupnoj pokretnoj i nepokretnoj imovini, a radi naplate dospjelih, a nenaplaćenih naknada za davanje dozvole ili eventualnih naknada štete te eventualnih troškova ovrhe.

1. Osnovne podatke o ponuditelju (ime i prezime, adresa, OIB za fizičku osobu, odnosno naziv, sjedište, OIB za pravnu osobe, telefon, e-adresa te drugi kontakt podaci, naziv banke i broj računa ponuditelja za povrat jamčevine u slučaju njezinog neprihvaćanja);
2. Presliku područja (mikrolokacije) s površinom na koju se odnosi ponuda iz grafičkog dijela plana,
3. Ponuđeni godišnji iznos naknade za korištenje,
4. Dokaze o ispunjavanju određenog kriterija za ocjenjivanje iz Kriterija za ocjenu ponude prema ovom natječaju,
5. Dokaz o registraciji i obavljanju djelatnosti minimalno devet mjeseci, za koju se traži davanje dozvole (izvod iz sudskog registra trgovačkog suda, obrtnicu, izvadak iz obrtnog resgistra, izvod iz registra udruga ili odobrenje nadležnog tijela za obavljanje djelatnosti), ako se traži za više djelatnosti na jednoj lokaciji, dokaz se mora dostaviti za svaku djelatnost posebno,
6. Dokaz o vlasništvu sredstava s kojima se obavlja djelatnost na pomorskom dobru ili dokaz o pravnoj osnovi korištenja sredstava koja nisu u vlasništvu podnositelja zahtjeva,
7. Potvrdu da ponuditelj nema dugovanja prema općini Bol, općinskim ustanovama i poduzećima i Turističkoj zajednici općine Bol,
8. Prospekt proizvođača ili fotografiju sredstva,
9. Podatak o vremenskom razdoblju tijekom godine u kojem će ponuditelj obavljati djelatnost (označiti podatak brojem dana u godini ili datumski)
10. Dokaz o sposobnosti brodice/broda za plovidbu (samo u slučajevima kada se dozvola traži za obavljanje djelatnosti brodicom/brodom),
11. Potvrdu Porezne uprave o ne postojanju duga po osnovi javnih davanja o kojima službenu evidenciju vodi Porezna uprava, u izvorniku, ne starija od 30 dana do dana objave natječaja. Eventualni dug do iznosa od 200 eura neće se uzeti u obzir prilikom pregleda dokumentacije.

Članak 3.

Na natječaju **ne mogu sudjelovati** sljedeći ponuditelji:

* koji je koristio pomorsko dobro bez valjane pravne osnove i/ili uzrokovao štetu na pomorskom dobru,
* koji ima iznos dospjelih obveza veći od 200,00 eura temeljem javnih davanja,
* koji ima nepodmiren dug prema općini, općinskim ustanovama i TZ Bol po bilo kojem osnovu

Članak 4.

U slučaju nepotpune dokumentacije, ponuditelji će biti pozvani da u roku od tri dana nadopune dokumentaciju. Dokumentacija mora biti sukladna uvjetima iz natječaja do trenutka zaključenja natječaja.

Zainteresirani ponuditelji na adresu općine Bol dostavljaju natječajnu dokumentaciju u zatvorenoj kuverti sa naznakom **„Za javni natječaj-pomorsko dobro, ne otvaraj. Lokacija: 17“,** poštom preporučeno ili na protokol općine Bol na adresu Loža 15, 21 420 Bol.

Članak 5.

U slučaju odustanka odabranog ponuditelja isti gubi pravo na povrat uplaćene jamčevine a dozvola se dodjeljuje prvom sljedećem najviše ocijenjenom ponuditelju.

U slučaju odustanka odabranog ponuditelja, isti gubi pravo sudjelovanja na eventualno ponovljenom natječaju za lokaciju za koju se ranije natjecao.

**III. NAČIN PODNOŠENJA PRIJAVE**

Članak 6.

Podnositelj zahtjeva za dozvolu prilikom javljanja na natječaj treba zahtjevati količine rekvizita i površine terasa za pružanje usluga po pojedinim djelatnostima prema količini i površini koje su navedene u planu upravljanja pomorskim dobrom za općinu Bol. Potencijalni korisnik se može javiti na natječaj na maksimalni rok do isteka trajanja ovog plana.

Članak 7.

Natječaj za dodjelu dozvola na pomorskom dobru objavljuje se na mrežnim stranicama i oglasnoj ploči Općine Bol te u dnevnom glasilu „Slobodna Dalmacija“.

U razmatranje će se uzeti samo one ponude koje će biti zaprimljene u pisarnici Općine Bol unutar natječajnog roka od 15 dana od dana objave natječaja na službenim stranicama Općine Bol ili koje će poštom biti dostavljene u pisarnicu unutar toga roka **do 20. lipnja 2025. do 12:30 sati.** Ponude koje pristignu poštom ili budu predane u pisarnicu nakon toga roka smatrat će se zakašnjelima te će se odbaciti.

**IV. PLAN PROVOĐENJA NATJEČAJA ZA DAVANJE DOZVOLA NA POMORSKOM DOBRU**

Članak 8.

Kriteriji ocjenjivanja ponuda utvrđuju se kako slijedi:

1. ponuđeni iznos godišnje naknade za dozvolu na pomorskom dobru – najviše 50% ocjene ponude.
2. prethodno iskustvo i dobro i odgovorno obavljanje djelatnosti odnosno korištenje pomorskog dobra na području općine Bol, za koju se daje ponuda –10% ocjene ponude.
3. upotreba opreme i pratećih instalacija i pružanje usluga koje na dobar i kvalitetan način uzimaju u obzir i sadrže specifičnosti i obilježja autentičnih kulturnih i prirodnih vrijednosti područja općine Bol i otoka Brača, te koriste najviše estetske standarde - najviše 20%
4. upotreba opreme i pratećih instalacija i pružanje usluga koje su korisne za okoliš – najviše 10% ocjene ponude
5. veći ili inovativni razvoj turističke ponude u usporedbi s postojećom – najviše 10% ocjene ponude
6. **Ponuđeni iznos naknade za dozvolu na pomorskom dobru**

Ponuđeni iznos naknade za dozvolu na pomorskom dobru – najviše 50% ocjene ponude.

50 bodova ostvaruje najviše ponuđeni iznos naknade za pojedinu lokaciju, a manje ponuđeni iznosi ostvaruju manji postotak razmjeran odnosu najviše ponuđenog iznosa te konkretnog manjeg ponuđenog iznosa.

Ponuda s najviše ponuđenom iznos naknade dobiva 50 bodova, a bodovna vrijednost ostalih ponuda izračunava se prema sljedećoj formuli: IN=INP/INmax \* 50

gdje je:

IN - broj bodova ocjenjivane ponude

INmax - iznos naknade najviše ponude

INp - iznos naknade ocjenjivane ponude

50 - maksimalan broj bodova po kriteriju iznosa naknade

1. **Prethodno iskustvo i dobro i odgovorno obavljanje djelatnosti, odnosno korištenje pomorskog dobra**

Prethodno iskustvo i dobro i odgovorno obavljanje djelatnosti, odnosno korištenje pomorskog dobra – PI i OOD najviše 10% ocjene ponude.

Prethodno iskustvo dokazuje se ispravom iz koje je razvidno da je podnositelj zahtjeva u posljednje 2 godina najmanje 1 godinu obavljao gospodarsku djelatnost na pomorskom dobru temeljem koncesije ili koncesijskog odobrenja općine Bol.

|  |  |
| --- | --- |
| **Prethodno iskustvo u obavljanju gospodarske djelatnosti na pomorskom dobru temeljem koncesije ili koncesijskog odobrenja (PI)** | **Broj bodova** |
| **NE** | 0 |
| **DA** | 10 |

1. Upotreba opreme i pratećih instalacija i pružanje usluga koje na dobar i kvalitetan način uzimaju u obzir i sadrže specifičnosti i obilježja autentičnih kulturnih i prirodnih vrijednosti područja općine Bol i otoka Brača - najviše 20% ocjene ponude

Dokaz o ispunjavanju uvjeta o upotreba opreme i pratećih instalacija i pružanje usluga koje na dobar i kvalitetan način uzimaju u obzir i sadrže specifičnosti i obilježja autentičnih kulturnih i prirodnih vrijednosti područja općine Bol i otoka Brača.

|  |  |
| --- | --- |
| **Upotreba opreme i pratećih instalacija i pružanje usluga koje na dobar i kvalitetan način uzimaju u obzir i sadrže specifičnosti i obilježja autentičnih kulturnih i prirodnih vrijednosti područja općine Bol i otoka Brača** | **Broj bodova** |
| **NE** | 0 |
| **DA** | 20 |

1. Upotreba opreme i pratećih instalacija i pružanje usluga koje su korisne za okoliš (sustav odvojenog prikupljanja otpada, fitodepuracija i sl.) – najviše 10% ocjene ponude.

Dokaz o ispunjavanju uvjeta o upotrebi opreme, pratećih instalacija i pružanju usluga koje su korisne za okoliš potrebno je dostaviti uz zahtjev za izdavanje dozvole. Ako nije moguće dostaviti dokaz iz kojeg proizlazi ispunjavanje ovog kriterija, potrebno je dostaviti detaljno obrazloženje kako bi se izvršila provjera i ocjena o ispunjavanju predmetnog kriterija ocijene ponude.

|  |  |
| --- | --- |
| **Upotreba opreme i pratećih instalacija i pružanje usluga koje su korisne za okoliš (sustav odvojenog prikupljanja otpada, fitodepuracija i sl.)** | **Broj bodova** |
| **NE** | 0 |
| **DA** | 10 |

1. veći ili inovativni razvoj turističke ponude u usporedbi s postojećom – najviše 10% ocjene ponude

Dokaz o ispunjavanju uvjeta koji pridonosi većem ili inovativnom razvoju turističke ponude u usporedbi s postojećom .

|  |  |
| --- | --- |
| **Veći ili inovativni razvoj turističke ponude u usporedbi s postojećom** | **Broj bodova** |
| **NE** | 0 |
| **DA** | 10 |

Članak 9.

Javni natječaj provodi Povjerenstvo za pregled i ocjenu ponuda na pomorskom dobru (u daljnjem tekstu: Povjerenstvo), čijeg predsjednika i 4 člana imenuje općinski načelnik Općine Bol za svaki javni natječaj, i to najkasnije do dana isteka roka za dostavu ponuda po objavljenom javnom natječaju.

Članovi Povjerenstva ne mogu biti ovlaštenici dozvola na pomorskom dobru Općine Bol niti prijavitelji na javni natječaj. Povjerenstvo donosi prijedloge za izdavanje dozvola većinom glasova svih članova.

Na temelju zaprimljenog zahtjeva te pripremljenog prijedloga povjerenstva, načelnik predlaže općinskom vijeću donošenje odluke o davanju dozvole na pomorskom dobru.

Na temelju odluke općinskog vijeća rješenje o dozvoli na pomorskom dobru donosi načelnik općine Bol.

Odluka o odabiru najpovoljnijeg ponuditelja za dodjelu dozvola donosi se najkasnije u roku od 30 dana od dana isteka roka za dostavu ponuda.

Rješenje o davanju dozvole najpovoljnijem ponuditelju se dostavlja svima ponuditeljima koji su se natjecali za dotičnu djelatnost, poštom preporučeno na adresu ponuditelja.

Članak 10.

Naknada se plaća prije izdavanja rješenja o dozvoli, **u roku od 8 dana od poziva**, a nakon odluke općinskog vijeća općine Bol te prije izdavanja rješenja o dozvoli od strane Načelnika za prvu godinu

Članak 11.

Naknada za korištenje općinske imovine svrhu pružanja usluga i prodaje na pomorskom dobru definirana je: „Odlukom o naknadama za korištenje općinske imovine na pomorskom dobru - Službeni glasnik Općine Bol Broj 2/2024“. Odluka je sastavni dio ovog natječaja i nalazi se priložena u natječajnoj dokumentaciji.

Odabrani ponuditelj po izdavanju rješenja o najmu općinske imovine je dužan uplatiti 50% ukupnog iznosa najma općinske imovine najkasnije do 01. srpnja tekuće godine, preostali iznos od 50% dužan je uplatiti najkasnije do 31.srpnja tekuće godine.

**Naknada za korištenje općinske imovine se ne uvrštava u iznos ponuđene godišnje naknade.**

Članak 12.

Osim naknade za dozvolu i korištenje općinske imovine, općini Bol se plaća naknada troškova el.energije i vode potrošene u kioscima, štandovima, montažnim objektima, terasama i sl. sa brojila koji su u vlasništvu općine Bol. Za usluge prikupljanja miješanog komunalnog otpada korisnici dozvole su dužni obavijestiti nadležnog koncesionara i plaćati pripadajuću naknadu.

Članak 13.

Najpovoljnijom ponudom smatrat će se ona ponuda koja sadrži najveći broj bodova prema kriterijima ocjenjivanja ponuda. U slučaju da dva ili više ponuditelja za istu lokaciju ispunjavaju sve uvjete natječaja a ostvare jednak broj bodova prema kriterijima ocjenjivanja, pravo prvenstva ima ponuditelj čija je ponuda ranije zaprimljena u pisarnici Općine Bol.

**V. ZAVRŠNE ODREDBE**

Članak 14.

Ponuditelji koji na natječaju dobiju lokaciju za postavljanje objekta i/ili ugostiteljske terase dužni su u roku od 30 dana od dana izdavanja dozvole ishoditi minimalne tehničke uvjete te ih dostaviti davatelju dozvole u protivnom će se dozvola ukinuti.

Općina Bol nije dužan ovlašteniku dozvole osigurati infrastrukturu niti ishoditi minimalne tehničke uvjete ili druge uvjete obzirom da je to obveza ovlaštenika dozvole uz suglasnosti nadležnih javnopravnih tijela.

Članak 15.

Smatra se da je ponuditelj, podnošenjem prijave koja sadrži njegove osobne podatke na ovaj natječaj, uz tražene priloge, dao privolu za njihovo prikupljanje, obradu i korištenje istih i javnu objavu na internetskim stranicama i u službenom glasilu Općine Bol, a u svrhu u koju su prikupljeni.

Članak 16.

Općina Bol zadržava pravo poništiti predmetni natječaj ili njegov dio bez posebnog obrazloženja i bez odgovornosti prema ponuditeljima.

KLASA: 342-02/25-01/023

URBROJ: 2181-18-02-25-01

Bol, 3.6.2025.

Načelnica:

Katarina Marčić